lv als lv lv it lv es ru lv pl fr eo sl lv lv lv de lv lv fi uz lv uz lv sl lv lv lv lv lv nl lv lv lv en lv lv lv lv lv lv lv lv lv lv lv lv lv lv lv nl lv lv lv lv pt lv pt lv lv pl lv lv en lv lv en lv lv sl lt hbs_lat lv lv nl lv lv lv lv eo lv lv lv sl lt hbs_lat lv lv lv lv en eo lv lv sl lt hbs_lat lv en lv en lv en lv pl fr eo sl lv lv lv de lv lv fi uz lv uz lv sl lv lv nl lv lv lv lv lv pt lv lv pl lv lv en lv lv en lv lv sl lt hbs_lat lv lv eo lv lv sl lt hbs_lat lv lv en eo lv lv sl lt hbs_lat lv en lv en lv nl lv en lv lv lv lv lv lv lv lv lv lv lv lv lv lv lv lv lv sv lv lv lv lv lv lv eu lv nb nl km km lv ru als lv lv pl fr eo sl lv de lv lv fi uz sl lv lv nl lv lv pl lv en en lv lv sl lv lv eo lv sl lv lv en eo lv lv sl lv en lv en lv lv lv lv
Pilsētvidē būs skatāms Kristiana Brektes murālis “Veltījums Džemmai Skulmei”
Izglītības, kultūras un sporta departaments
Sociālie pakalpojumi ģimenēm ar bērniem
Sociālie pakalpojumi personām ar invaliditāti un garīga rakstura traucējumiem
Īsfilma “Iepazīsim Rīgas apkaimes!” zīmju valodā
Sludinājuma iesniegšana par pirmsskolas vietas maiņu
Informācija par citām jomām
Informācija par citām jomām
Informācija par citām jomām
Sludinājumi par vietu maiņu
Sludinājuma iesniegšana par pirmsskolas vietas maiņu
Pilsētvidē būs skatāms Kristiana Brektes murālis “Veltījums Džemmai Skulmei”
Kopš 9. augusta Rīgā, Akas ielā 10 ir uzsākts darbs pie murāļa “Veltījums Džemmai Skulmei”, kuru organizē fonds “Mākslai vajag telpu”. Murāļa skici radījis pazīstamais latviešu mākslinieks Kristians Brekte, taču uz sienas šo skici pārnes mākslinieki Miķelis Mūrnieks un Kiwie.
Kristians Brekte, iedvesmojoties no Džemmas Skulmes (1925-2019) meiteņu tēliem, kas līdzinās bērnu zīmējumiem un kurus māksliniece savā daiļradē it sevišķi daudz izmantojusi pēdējās desmitgadēs, ir radījis mākslas darbu “Veltījums Džemmai Skulmei”. Izmantojot Džemmas radītos meiteņu tēlus no gleznu sērijām “Atgriešanās” un “Modelis”, Brekte turpina naivo estētiku un raugās uz “modeļiem” veidos, kas raksturīgi pašam māksliniekam.
Pāri murālim būs lasāms Džemmas citāts “Mēs visi esam sliekas, kurām jāirdina zeme”, kas būtu interpretējams kā iepriekšējās paaudzes mākslinieces aicinājums jaunajiem visu nozaru censoņiem darīt augsni – valsti un sabiedrību – auglīgu. Pats Brekte par šo mākslas darbu saka šādi: “Es domāju par nozīmēm. Izvēlējos Džemmas radītus zīmējumus, kas izskatās pēc bērnu skricelējumiem. Tie lika man domāt par to, ka bērni taču allaž zīmē un skricelē, sēžot skolas solā! Ar šiem zīmējumiem, es ceru, ka pamudināšu cilvēkus atcerēties, kā tas bija – būt bērniem un ķēpāties, zīmēt neesošus radījumus uz pierakstu klažu malām. Ja bērniem niez nagi (un viņiem niez!), tad nu viņiem ir jāļauj ķēpāties un radīt. No tā var daudz kas labs izaugt! Tur ir potenciāls šedevriem.”
Siena, kas atrodas Akas ielā 10, ir Rīgas 40. vidusskolas izglītības programmas īstenošanas vietai piederīga, un tā izvēlēta apzināti, akcentējot mākslas izpratnes veidošanu jau no mazām dienām, laikmetīgā veidā mudinot bērnus iepazīties ar vizuālās mākslas mantojumu un spēcīgām latviešu personībām – tādām kā Dž. Skulme un K. Brekte.
Fonds “Mākslai vajag telpu” jau iepriekš ir veidojis projektus, kur tikuši akcentēti 20. gadsimta otrās puses vizuālās mākslas pārstāvji, taču viņu personības un daiļradi interpretēt vienmēr aicināti tieši mūsdienu mākslinieki. Sienas gleznojums “Veltījums Džemmai Skulmei” ir projekts, kur tiek realizēts “tilts” starp divu paaudžu māksliniekiem, kuru mākslinieciskajā praksē ir naivisma stilā gleznoti vai zīmēti modeļi, uzsverot abu nepārprotami spēcīgo tēlu sistēmu radīšanas talantu.
Mākslas zinātniece un kuratore Inga Šteimane, kura ilgstoši sadarbojusies ar mākslinieci Dž. Skulmi, sienas projektu komentē: “Interpretējot Džemmas Skulmes tēlus un darot to pilsētvidē, monumentālā mērogā, Kristians Brekte mūs ved it kā pie rokas un parāda, ko mēs kā skatītāji varam darīt, lai saņemtu no mākslas vislielāko guvumu: mēs varam domāt un iedomāties. Iztēloties. Iejusties tēlā un turpināt to veidot savā iztēlē. Ko tas dod? Vienu labu, tieši skolas fasādes apgleznošanai piemērotu atbildi atrodu Džemmas pierakstos, un viņa saka šādi: “Es tā dažreiz domāju – ja cilvēks mācītos sevi analizēt, sevi vairāk pazīt, varbūt daudz kas būtu citādi. Jo izprast sevi nozīmē izprast citus. Skolā vajadzētu kopā ar labu skolotāju atklāti laiku pa laikam runāt par savām īpašībām. Man nepatīk paštaisni cilvēki. Tie vienmēr ir tie gudrākie un tie labākie; tiem nekad nepiemīt šaubas (par sevi).” Vai nav skaisti? Būtībā - atvērtas, integrētas, ietverošas un savstarpējā cieņā balstītas sabiedrības recepte. Un katram tāda ir zināma, tikai palaikam sev jāatgādina. Kristians Brekte konceptuālajā brandmūrī pašā Rīgas centrā atgādina labas lietas par mums pašiem. Tā ir jaunrade, eksperiments, provokācija Brektes stilā, bet reizē kulturāls padoms. Tēli no Džemmas Skulmes Modeļu sērijas šim mērķim labi kalpo. Modeļi – bērnišķīgās, jautrās figūriņas – ir unikāls tēls Skulmes daiļradē, kas radies jau 21. gadsimtā. Tās parāda, cik savstarpēji saistīti mēs cits ar citu esam un cik radošs, dzīvespriecīgs, empātisks un rotaļīgs var būt mūsu tīklojums – māksla un dzīve, pieaugušie un bērni, tagadne un pagātne, drāma un komēdija, profesionālas prasmes un naiva uzdrīkstēšanās. Mēs esam vispārsteidzošākajā veidā cits ar citu saistīti – to vienmēr savās gleznās atgādināja Džemma Skulme, un Kristians Brekte no šī kodola ir radījis laikmetīgi daudznozīmīgu darbu.”
Kristians Brekte ir ne tikai atzīts mākslinieks un scenogrāfs, bet arī pasniedzējs Latvijas Mākslas akadēmijā (kopš pērnā gada rudens – arī Glezniecības nodaļas vadītājs). Viņam rūp, lai studenti sasniedz tos ideālus, pēc kuriem viņi paši tiecas. Tieši šī iemesla dēļ Dž. Skulmes citāts it īpaši uzlūkojams kā pamudinājums mums visiem darboties un kustēties, uzturot dinamisku vidi un veicinot labus apstākļus auglīgām idejām un darbiem.
Kopš 2018. gada fonds “Mākslai vajag telpu” Latvijas skolām piedāvā izglītojošas nodarbības par laikmetīgo mākslu. Arī šī projekta ietvaros paredzēts apciemot skolas ar mākslinieka Brektes dalību.
Projekts saņēmis atbalstu Rīgas domes Kultūras projektu finansēšanas konkursā, kā arī no Latvijas Mākslas akadēmijas rektora prof. Kristapa Zariņa.
Foto galerijā redzama murāļa skice un Džemmas Skulmes mākslas darbu skices, kas iedvesmojušas Kristianu Brekti.
Papildu informācija: Lāsma Goba, fonds “Mākslai vajag telpu”, +371 26305862.
Interešu un profesionālās ievirzes (mākslas, mūzikas un sporta) izglītības programmu un amatiermākslas kolektīvu katalogs [ Klausīties ]
Reģistrācija pirmsskolas izglītības iestādei
Rīgas pilsētas darba ar jaunatni plāns 2019.–2023. gadam [ Klausīties ]
Brīvā laika pavadīšanas centri Rīgā un to darba laiki 2022./ 2023. mācību gada 1. pusgadā [ Klausīties ]
PARAKSTIES UZ MŪSU JAUNUMIEM
RD IKSD IZGLĪTĪBA KULTŪRA
K. Valdemāra ielā 5
Informatīvajos materiālos izmantotas fotogrāfijas, lai atspoguļotu Rīgas pašvaldības rīkotus un atbalstītus pasākumus. Gadījumos, ja ir rosinājums, kādu fotogrāfiju dzēst, par to informējiet, sūtot ziņu uz e-pasta adresi: iksd@riga.lv.
Šīs tīmekļa vietnes pārzinis ir Rīgas domes Izglītības, kultūras un sporta departaments, elektroniskā pasta adrese: iksd@riga.lv.
Informējam, ka šajā vietnē tiek izmantotas sīkdatnes (angļu val. "cookies"). Sīkdatne uzkrāj datus par vietnes apmeklējumu. Uzkrātās sīkdatnes var būt pieejamas arī mūsu pārbaudītiem un uzticamiem sadarbības partneriem (trešajām pusēm). Turpinot lietot šo vietni, Jūs piekrītat, ka mēs uzkrāsim un izmantosim sīkdatnes Jūsu ierīcē. Savu piekrišanu Jūs jebkurā laikā varat atsaukt, nodzēšot saglabātās sīkdatnes, taču Jums jāņem vērā, ka, ja atspējosiet noteikti nepieciešamās sīkdatnes, tīmekļa vietne nevarēs darboties pilnvērtīgi. Papildus informācija šeit
Es piekrītu saņemt sīkdatnes Es nepiekrītu saņemt sīkdatnes